Густаво Петро

Густаво Франсиско Петро Уррего (испани. Gustavo Francisco Petro Urrego, ɡusˈtaβo fɾanˈsisko ˈpe.tɾo uˈreɣo; 1960 оны 4-р сарын 19-нд Колумбийн Кодаво мужийн Сьенага-де-Оро хотод төрсөн) — Колумбийн улс төрийн болон төрийн зүтгэлтэн бөгөөд эдийн засагч. Сенатор (2014—2018) бөгөөд 2010, 2018, 2022 онуудад Ерөнхийлөгчийн сонгуульд нэр дэвшсэн. 2022 оны 8-р сарын 7-ноос Колумби улсын Ерөнхийлөгч.

 Намтар 
Густаво Петро 17 настай оюутан байхдаа сонгуулийн луйврыг эсэргүүцэх зорилгоор байгуулагдсан зүүний үзэлтэй партизан бүлэг болох "Дөрөвдүгээр сарын 19" (M-19) хөдөлгөөнд элссэн байна. Тэрээр цэргийн болон улс төрийн идэвхтэй үйл ажиллагаанд оролцож, бүлгийн удирдагчдын нэг болж байжээ. 1985 онд түүнийг хууль бусаар зэвсэг эзэмшсэн хэргээр баривчилж, 18 сарын хорих ял оноожээ. Баривчлагдсаныхаа дараахан M-19 бүлэглэл Богота дахь Шударга ёсны ордныг эзлэн авч, дор хаяж 98 хүний ​​аминд хүрсэн. Петро энэхүү халдлагад ямар ч холбоогүй гэж мэдэгдсэн байна. 1987 онд суллагдах үед Петро зэвсэгт хувьсгал нь ард түмний дэмжлэгийг авах хамгийн сайн стратеги биш гэж дүгнэсэн бөгөөд хоёр жилийн дараа M-19 бүлэглэл Колумбийн эрх баригчидтай энхийн хэлэлцээрт орсон. Өршөөлийн дараа Петро Ардчилсан Холбоо M-19 (AD M-19) улс төрийн намыг байгуулахад шууд оролцсон.

M-19 бүлэглэлийг татан буулгасны дараа тэрээр Колумбын Экстернадо Их Сургуульд эдийн засгийн чиглэлээр суралцаж, дараа нь Төрийн захиргааны сургуульд төрийн захиргааны чиглэлээр суралцжээ. Тэрээр Боготагийн Папын Их Сургуульд суралцаж, эдийн засгийн чиглэлээр магистрын зэрэг хамгаалсан. Сүүлд Бельгид суралцахаа Левений Католик Их Сургууль болон Саламанкагийн Их Сургуульд үргэлжлүүлэн сурсан байна.

 Улс төрийн замнал 
1990-1991 онд Густаво Петро Кундинамарка мужийн засгийн газрын зөвлөхөөр ажиллаж байжээ. 1991-1994, 1998-2006 онд тэрээр Колумбийн Төлөөлөгчдийн танхимын гишүүнээр ажилласан.

1994-1996 онд тэрээр Бельги дэх Колумбийн Элчин сайдын яаманд нэгдүгээр нарийн бичгийн даргаар ажиллаж байжээ.

2002 онд тэрээр Антонио Наварро Вольф болон бусад хуучин M-19-ийг нөхөдтэй хамтран үүсгэн байгуулсан "Виа Альтерна" (Vía Alterna) улс төрийн хөдөлгөөний нэр дээрээс Богота хотоос Конгресст сонгогджээ. Энэ хугацаанд түүнийг гишүүд нь "хамгийн шилдэг конгрессын гишүүн" гэж нэрлэж байсан. 

2005 онд тэрээр зүүний үзэлтэй намуудыг "Альтернатив Ардчилсан Туйл" (өмнөх эвсэл болох Бие даасан Ардчилсан Туйл дээр суурилсан) болгон нэгтгэх ажилд оролцож, 2006-2010 онуудад тус холбооны сенатороор ажиллаж байжээ.

2010 онд тэрээр ерөнхийлөгчийн сонгуульд нэр дэвшиж, 9%-ийн санал авч, дөрөвдүгээр байрт шалгарчээ. 2011 онд удирдлагатай хэд хэдэн санал зөрөлдөөний улмаас тэрээр Альтернатив Ардчилсан Туйлаас гарч, Колумбийн нийслэлийн хотын даргад нэр дэвшихээр өөрийн "Дэвшилтэт Хөдөлгөөн"-ийг байгуулжээ.

2011 онд тэрээр Богота хотын даргаар 3 жилийн хугацаатай сонгогдож, 2012-2015 онуудад ажилласан.

2018 оны 3-р сард тэрээр "Хүмүүнлэг Колумби" эвслээс ерөнхийлөгчийн сонгуульд нэр дэвшигчээр бүртгэгдсэн. Тэрээр эхний шатанд 25%-ийн санал авч, хоёрдугаар шатанд шалгарсан бөгөөд хоёрдугаар байрт шалгарсан төвийн зүүний үзэлт Серхио Фахардогийн шууд дэмжлэг аваагүй тул баруун жигүүрийн нэр дэвшигч Иван Дукед 42%-ийн санал авч ялагдсан.

2021 оны сүүлээр тэрээр Хүмүүнлэг Колумбийн нам, Эх орончдын холбоо болон Колумбийн түүхэн гэрээний эвслийг байгуулсан бусад зүүний үзэлт намуудаас сонгуулийн өмнөх нэр дэвшигчээр өөрийгөө нэр дэвшүүлсэн. Түүнийг 2022 оны конгрессын сонгуульд эвслийн нэр дэвшигчээр зарласан.

2022 оны ерөнхийлөгчийн сонгуульд тэрээр хоёрдугаар шатанд шалгарч, ялалт байгуулаад Колумбийг удирдсан анхны зүүний үзэлт улс төрч болжээ.

Тэмдэглэл

Ангилал:Колумбийн ерөнхийлөгч
Ангилал:Колумбийн улс төрч
Ангилал:1960 онд төрсөн